Diari Oficial de la Generalitat Valenciana


Sumari del DOGV 4151, del 19-12-2001 (2001/12332)

Informació pública de l'alternativa tècnica del programa d'actuació integrada de la unitat d'execució número 12 del Pla General d'Ordenació de Benicàssim (Castelló).
---------------------------------------------------------------------------------------------------------------------------------------------------------------------

### Dades del document

Número de DOGV
:   4151

Data del DOGV
:   19-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12754


Organisme emissor
:   Valle del Ebro Gestion y Promocion Inmobiliaria, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució número 12 del Pla General d'Ordenació de Benicàssim (Castelló). [2001/F12037]
  
La mercantil Valle del Ebro, Gestión y Promoción Inmobiliaria, SA, juntament amb l'agrupació d'interés urbanístic constituïda, ha formulat l'alternativa tècnica de programa d'actuació integrada de la unitat d'execució número 12 del Pla General d'Ordenació Urbana de Benicàssim (Castelló), que conté memòria del programa i del projecte d'urbanització, a l'empara del que s'estableix en els articles 45, 48, 52.1.A) i la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en els articles 48.1.C) i 52 de la llei esmentada, se sotmeten els documents a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant del Registre General de l'Ajuntament de Benicàssim. Així mateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de la referida llei.
  
En el mateix termini de 20 dies, qualsevol:
  
a) Podrà consultar els documents protocol·litzats a la notaria de la senyora Esperanza Quiles Pomares, al carrer de Sant Tomàs, 115, de Benicàssim.
  
b) Podrà comparéixer a la dita notaria per a obtenir còpia de l'acta de protocol·lització dels projectes o sol·licitar que se li exhibisca aquesta.
  
c) Podrà consultar la referida documentació, com també l'expedient administratiu (registre de l'entrada número 15.190, de 21 de novembre de 2001), a l'Ajuntament de Benicàssim, els dies hàbils en horari d'atenció al públic.
  
Així mateix, mitjançant aquest anunci, segons els que es preceptua en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat, tret de pròrroga, cas en què el termini comença el següent dia hàbil a la finalització del termini prorrogat. Les proposicions juridicoeconòmiques es presentaran també al Registre General de l'Ajuntament de Benicàssim.
  
La publicació d'aquest anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val així mateix d'avís per als interessats que siguen desconeguts, dels quals s'ignore el lloc de notificació o, intentada aquesta, no s'haguera pogut practicar, als efectes de remetre avís amb contingut d'aquest anunci als titulars de dret que figuren en el context segons l'article 46.3 de la Llei Reguladora de l'Activitat Urbanística.